Държавен вестник, бр. 38, 2003 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  38
МИНИСТЕРСТВО
НА ВЪТРЕШНИТЕ РАБОТИ
ИНСТРУКЦИЯ № I-41
от 25 март 2003 г.
за дейността на районните и младши районни-
те инспектори от Националната полиция
Г л а в а  п ъ р в а
ОБЩИ ПОЛОЖЕНИЯ
Чл. 1. Тази инструкция урежда функциите,
организацията, задачите, ръководството, конт-
рола и отчетността на дейността на районните
и младши районните инспектори от Национал-
ната полиция.
Чл. 2. Районните и младши районните ин-
спектори са служители на Националната по-
лиция, които изпълняват служебните си за-
дължения в определените им за обслужване
райони.
Чл. 3. Правомощията на районните и млад-
ши районните инспектори се определят от За-
кона за МВР, Правилника за прилагане на За-
кона за МВР, други закони и подзаконови нор-
мативни актове и от тази инструкция.
Чл. 4. (1) Районният инспектор е офицерска
изпълнителска длъжност, за която се изисква
висше образование.
 (2) По изключение и при доказана служеб-
на необходимост за районни инспектори могат
да бъдат преназначени служители от полиция-
та със средно образование и стаж не по-малък
от пет години, от които най-малко три години
на длъжност “младши районен инспектор”, като
им се присвоява и първо офицерско звание.
(3) Младши районният инспектор е сержант-
ска длъжност, за която се изисква средно обра-
зование.
Чл. 5. Новоназначените районни и млад-
ши районни инспектори или преназначени за
такива от друга служба на МВР преминават
задължителна начална подготовка или пре-
подготовка.
Чл. 6. (1) Общото ръководство на районни-
те и младши районните инспектори се осъщес-
твява от началника на РПУ, а непосредствено-
то—от началника на структурно звено “Охра-
нителна полиция”.
(2) Районните инспектори осъществяват
ръководство и контрол над дейността на млад-
ши районните инспектори.
(3) Районните инспектори осъществяват
подбор, обучение и ръководство на извънщат-
ните служители.
Чл. 7. (1) Районните и младши районните
инспектори изпълняват задълженията си в уни-
формено облекло и отличителни знаци, утвър-
дени от министъра на вътрешните работи.
(2) При изпълнение на отделни задачи по
указание на непосредствените им началници
районните и младши районните инспектори
могат да работят в цивилно облекло.
Г л а в а  в т о р а
ФУНКЦИИ И ОРГАНИЗАЦИЯ НА
РАБОТАТА НА РАЙОННИТЕ И МЛАДШИ
РАЙОННИТЕ ИНСПЕКТОРИ
Чл. 8. (1) Районните и младши районните
инспектори в границите на обслужваните от тях
райони самостоятелно или съвместно с други
органи на МВР изпълняват следните основни
функции:
1. защита на правата и свободите на гражда-
ните, сътрудничество и съдействие на органите
на държавна власт, местно самоуправление,
неправителствените организации и граждани-
те и приближаване на полицейското обслужва-
не до населението;
2. организиране и осъществяване опазване-
то на обществения ред и обезпечаване безопас-
ността на движението;
3. превенция и разкриване на правонаруше-
ния и установяване лица и вещи, обявени за
издирване;
4. осъществяване на административен конт-
рол във връзка с редовността на българските
документи за самоличност и миграцията, спаз-
ване изискванията за дейностите с общоопасни
средства и работата на търговците, осъществя-
ващи частна охранителна дейност.
(2) Други функции на районните и младши
районните инспектори се възлагат по изключе-
ние от началника на РПУ с писмена заповед за
определен срок.
Чл. 9. (1) Районите за обслужване на район-
ните и младши районните инспектори се опре-
делят със заповед на директора на съответната
териториална служба на МВР.
(2) При определяне районите на обслужване
и тяхната големина се вземат предвид следните
показатели:
1. природо-географски особености;
2. демографска характеристика на насе-
лението;
3. социално-икономически условия;
4. състоянието, структурата и динамиката
на правонарушенията;
5. наличните сили и средства на полицията.
Чл. 10. (1) Приемането и сдаването на об-
служваните райони от районните инспектори
се извършва под ръководството на началника
на структурно звено “Охранителна полиция”
в РПУ.
(2) Приемането и сдаването на района се
оформя с протокол, в който се отразява със-
тоянието на оперативната обстановка, нали-
чието и състоянието на приетото имущест-
во, техническите средства и служебната до-
кументация.
Чл. 11. (1) Работното време на районните и
младши районните инспектори се определя с
месечен график, изготвен от началника на струк-
турно звено “Охранителна полиция” съобразно
оперативната обстановка, и се утвърждава от
началника на РПУ.